144. viteška motorizovana brigada
144. viteška motorizovana brigada vojna je jedinica koja je tokom rata u Bosni i Hercegovini djelovala u sastavu Prvog korpusa Armije Republike Bosne i Hercegovine. Brigada je formirana 5. novembra 1992. kao 4. motorizovana brigada od jedinica sa područja Hrasnice, Sokolović Kolonije i Butmira. Djelovala je u okviru Operativne grupe Igman. Nije bila dio Operativne grupe 1 Pazarić, ali je tokom 1994. imala dio jedinica na izvršenju zadataka u zoni odgovornosti ove OG. Ulaskom u 14. diviziju preimenovana je u 104. vitešku motorizovanu brigadu. Tokom posljednje reorganizacije jedinica 14. divizije, 25. decembra 1995. brigada je preimenovana u 144. vitešku motorizovanu brigadu. Naređenjem Predsjedništva od 26. jula 1994, brigadi je dodijeljen počasni naziv viteška. Brigada je dala po jednog dobitnika Ordena zlatnog ljiljana sa srebrenim vijencem i Ordena za vojne zasluge za zlatnim mačevima. 32 pripadnika brigade odlikovana su Zlatnim ljiljanom, najvišim ratnim priznanjem.